b'\n_START_ARTICLE_\nErhinoald\n_START_PARAGRAPH_\nErhinoald ali Erkinoald (francosko Erchenout) je leta 641 nasledil nevstrijskega majordoma Ega in leta 642 burgundskega majordoma Flaohada in bil do svoje smrti majordom obeh kraljestev, * ni znano, \xe2\x80\xa0 658._NEWLINE_Po podatkih iz Fredegarjeve kronike je bil sorodnik (consanguineus) matere Dagoberta I.. Chaume navaja podatek iz Notitiae de Fundatione Monasterii Glanderiensis, ki ka\xc5\xbee, da je bil potomec galsko-rimskega senatorja Ansberta oziroma galsko-rimskih rodbin Siagri in Fereoli._NEWLINE_Erhinoald je nevstrijskemu kralju Klodviku II. predstavil Baltildo, anglosa\xc5\xa1ko su\xc5\xbenjo, ki je bila verjetno iz visoke plemi\xc5\xa1ke dru\xc5\xbeine iz vzhodne Anglije, s katero se je kralj poro\xc4\x8dil. Kraljeva poroka s pobo\xc5\xbeno Baltildo je utrdila Erhinoaldov polo\xc5\xbeaj na dvoru in dala Frankom nekaj vpliva v Kentu v vzhodni Angliji._NEWLINE_Erhinoald se je poro\xc4\x8dil z Levtsindo, s katero je imel sina Levdezija. Sin je leta 675 postal majordom Nevstrije._NEWLINE_Erhinoald je umrl leta 658. Na polo\xc5\xbeaju majordoma ga je nasledil Ebroin, ki ga je izbralo frankovsko plemstvo. Ve\xc4\x8dino Erhinoaldove dru\xc5\xbeine so kljub temu, da je bil Levdezij dvorni majordom, v sporih med prista\xc5\xa1i svetega Levdegarja Autunskega in Ebroina leta 676 uni\xc4\x8dili. Njihovo ime se je ponovno pojavilo v 7. stoletju, kar ka\xc5\xbee, da je nekaj \xc4\x8dlanov dru\xc5\xbeine pre\xc5\xbeivelo.'